( 72 ) 
de la ville dud. Tournay, sy n’avons nous voulu délaisser vous rescripre la 
présente et par icelle vous requérir vouloir faire bonne dilligence et tenir 
songneulx (regard) que la justice soit faite des culpables, suyvant l’acte que 
s’envoye présentement à ceulx dud. baillage. 
Se y voyez aucune négligence ou dissimulation, que nous en veulliez adver- 
tir pour y pourveoir de remède convenable. 
A tant, etc. 
Au seigneur d’Ognyies, chevalier, gouverneur et capitaine des ville et chas- 
teau de Tournay et deTournésis. 
Du 15 e jour de febvrier 1544 (1545 N. S.) à Bruxelles. 
XIX. 
La Reine de Hongrie au lieutenant (du G d bailli) et aux conseillers 
du bailliage de Tournay. 
Du 8 mars 1545. 
Minute, inédit. — Audience, liasse 19. 
Marie, 
Très chiers etbienamez, ayant entendu que depuis l’exécution faite d’au¬ 
cuns héréticques et sectaires de Tournay, Ton a semé en icelle ville plusieurs 
billetz et libelles diffamatoires contre gens ecclésiastiques et aultres, qui ne 
sont choses tollérables soubz dissimulacion, nous vous requérons et de par 
l’empereur monseigneur et frère ordonnons faire tout debvoir et dilligence 
pour savoir les acteurs desd. billetz et libelles et ceulx qui les ont semés, pour 
après en faire pugnilioncondigne à l’exemple d’aultres. 
Et en ce ne faites faulte. 
A tant, etc. 
A nos très chiers et bien amez, les lieutenant et gens du conseil de l’empe¬ 
reur ou baillage de Tournay et du Tournésiz. 
